               EURÓPAI BIZOTTSÁG
            Brüsszel, 2022.2.7.
            COM(2022) 35 final
            2022/0023(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            az elbocsátott munkavállalók támogatását szolgáló Európai Globalizációs Alkalmazkodási Alapnak Franciaország EGF/2021/007 FR/Selecta referenciaszámú kérelme nyomán történő igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: az EGAA-rendelet) határozza meg.

               2.2021. október 12-én Franciaország a Selectánál Franciaországban történt elbocsátásokat követően EGF/2021/007 FR/Selecta referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2021/007 FR/Selecta

                        Tagállam

                        Franciaország

                        Érintett régió(k) (NUTS
                           2
                         2 szint)

                        Limousin (FRI2) kivételével valamennyi francia NUTS 2 szintű régió érintett Franciaország kontinentális területén.

                        A kérelem benyújtásának dátuma

                        2021. október 12.

                        A kérelem átvételi elismervényén feltüntetett dátum

                        2021. október 26.

                        A kiegészítő információk iránti kérelem dátuma

                        2021. október 26.

                        A kiegészítő információ benyújtásának határideje

                        2021. november 18.

                        Az értékelés elvégzésének határideje

                        2022. február 7.

                        Beavatkozási kritérium

                        Az EGAA-rendelet 4. cikke (2) bekezdésének a) pontja

                        Elsődlegesen érintett vállalat

                        Selecta

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           3

                        46. ágazat (Nagykereskedelem, kivéve: gépjármű és motorkerékpár)

                        Referencia-időszak (négy hónap):

                        2021. június 1. – 2021. október 1.

                        A referencia-időszak alatt elbocsátottak száma (a)

                        294

                        A referencia-időszak előtt vagy után elbocsátottak száma (b)

                        179

                        Az elbocsátottak száma összesen (a + b)

                        473

                        A támogatható kedvezményezettek száma összesen

                        473

                        A célcsoportot alkotó kedvezményezettek száma összesen

                        473

                        A személyre szabott szolgáltatásokhoz kapcsolódó költségvetés (EUR)

                        4 766 930

                        Az EGAA
                           4
                         végrehajtásához kapcsolódó költségvetés (EUR)

                        26 360

                        Teljes költségvetés (EUR)

                        4 793 290

                        EGAA-hozzájárulás EUR-ban (85 %)

                        4 074 296

               A KÉRELEM ÉRTÉKELÉSE

               Eljárás

               4.Franciaország 2021. október 12-én kérelmet nyújtott be EGF/2021/007 FR/Selecta referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság 2021. október 26-án visszaigazolta a kérelem beérkezését, és kiegészítő információkat kért Franciaországtól. Franciaország a kéréstől számított 15 munkanapon belül megküldte a szóban forgó kiegészítő információkat. A hiánytalan kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2022. február 7-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 473 elbocsátott munkavállalóra vonatkozik, akiknek a Selecta vállalatnál megszűnt a tevékenysége. A vállalat a NACE Rev. 2. rendszer szerinti gazdasági ágazatok közül a 46. ágazatban (Nagykereskedelem, kivéve: gépjármű és motorkerékpár) működik. Az elbocsátások Franciaország kontinentális területére terjednek ki
                  5
               .

               Beavatkozási kritériumok

               6.Franciaország a kérelmét az EGAA-rendelet 4. cikke (2) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 200 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelem tekintetében a négy hónapos referencia-időszak 2021. június 1-jétől 2021. október 1-jéig tartott, amelynek során a Selecta 294 munkavállalót bocsátott el.

               Az elbocsátások és a tevékenységmegszüntetések számának kiszámítása

               8.Az elbocsátott munkavállalók tevékenységének a referencia-időszak alatti megszűnését a munkáltató által a munkavállaló elbocsátásáról vagy munkaszerződésének megszüntetéséről adott személyre szóló értesítés időpontjától számították.

               Támogatható kedvezményezettek

               9.A már említett munkavállalókon túl 179 olyan elbocsátott munkavállaló is a támogatható kedvezményezettek közé tartozik, akiknek a tevékenysége a négy hónapos referencia-időszak előtt vagy után szűnt meg. Mindezen munkavállalók tevékenysége a referencia-időszak 2021. június 1-jei kezdetét megelőző hat hónapon belül és/vagy a referencia-időszak vége és az e javaslat elfogadását megelőző nap között szűnt meg. Egyértelmű ok-okozati összefüggés mutatható ki azzal az eseménnyel, amely a referencia-időszak alatt az elbocsátott munkavállalók tevékenységének megszűnéséhez vezetett.

               10.A támogatható kedvezményezettek száma összesen 473.

               Az elbocsátásokhoz és a tevékenység megszüntetéséhez vezető események ismertetése

               11.Az árusító automatákon keresztül történő értékesítést súlyosan érintették a Covid19-világjárvány gazdasági és pénzügyi következményei. Az EVA (European Vending & Coffee Association
                  6
               ) szerint az értékesítés és a forgalom csökkenése 2020-ban sokkal nagyobb volt, mint a gazdasági és pénzügyi válság idején
                  7
               . 2020 áprilisában az árusító automaták európai üzemeltetőinek 58 %-a számolt be az előző évhez képest 61–99 %-kal kisebb árbevételről. Szeptemberben a gazdasági szereplők 48 %-a nyilatkozott úgy, hogy az árbevétel az előző évhez képest 21–40 %-kal csökkent
                  8
               .

               12.Franciaországban mintegy 600 000 árusító automata van, 70 %-uk a vállalatoknál, 30 %-uk pedig nyilvános helyeken. A NAVSA – az árusító automatákon keresztül történő értékesítéssel és szolgáltatásnyújtással foglalkozó francia szervezet – szerint
                  9
                holott az árusító automaták a világjárvány idején továbbra is működhettek, az ágazat helyzetét az inaktivitás/korlátozott működés jellemezte. Az inaktivitást egyfelől azoknak a helyeknek (vállalatok és nyilvános helyek, például repülőterek, vasútállomások stb.) a bezárása okozta, ahol az automaták kihelyezésre kerültek, másfelől pedig, a nyílt helyeken található árusító automaták esetében, a hozzáférés nehézsége váltotta ki. Az árusító automatákhoz való hozzáférést annak elkerülése érdekében korlátozták, hogy az emberek ne csoportosuljanak az automaták közelében, nem pedig azért, mert az automaták működése egészségügyi veszélyt jelentett volna.

               13.A kijárási korlátozások enyhítését követően könnyebbé vált az árusító automatákhoz/helyekhez való hozzáférés. Az egészségügyi intézkedések miatt azonban továbbra sem folyamatos, illetve korlátozott az árusító automatákon keresztül történő értékesítés (pl. a nem alapvető fogyasztási cikkek értékesítésének tilalma, vagy ajánlás arra vonatkozóan, hogy a tömegközlekedési hálózat igénybevétele során az utasok ne egyenek és ne igyanak stb.
                  10
               ). Ezenkívül a tömeges távmunka a fogyasztás jelentős visszaesését okozta a munkahelyeken. Az árusító automaták európai üzemeltetőinek többsége (90 %-a) arról számolt be, hogy hátrányosan érinti az otthonról történő munkavégzés, mivel az árusítóhelyek több mint 80 %-a munkahelyi környezetben található
                  11
               . Franciaországban az Île-de-France régióban működő, árusító automatákat üzemeltető vállalkozások forgalma 70 %-kal csökkent (2020 szeptemberében az előző évhez képest) a távmunka miatt
                  12
               .

               14.A NAVSA szerint az ágazat forgalma Franciaországban 2020-ban 50–90 %-kal csökkent 2019-hez képest, ami mintegy 25 000 munkahelyet veszélyeztet
                  13
               . 2021-ben az előrejelzés szerint az ágazat tevékenysége a világjárvány előtti szint 25 %-át fogja elérni
                  14
               .

               15.A korlátozásokat követően jelentősen csökkent azoknak a helyeknek a látogatottsága, ahol a Selecta árusító automatái kihelyezésre kerültek, ami az egy automatára jutó forgalom drasztikus csökkenését eredményezte. A Selecta szerint annak ellenére, hogy 2020 nyarán helyreállt a tevékenység, az automaták készletfeltöltése 47 %-kal visszaesett 2020 februárjához, a világjárványt megelőző utolsó hónaphoz képest.

               16.A Selecta egy érett piacon működik. Ezért a verseny kiélezett, és az árusító automatákból értékesített termékek alacsony eladási áraihoz, valamint az automaták telepítési helyeiért fizetett magas bérleti díjakhoz vezet. Ez csökkenti a gazdasági szereplők haszonkulcsát.

               17.Annak ellenére, hogy a szerződéseket újratárgyalták az állandó költségek és a csökkenő értékesítések súlyosbította veszteségek lehetséges mérséklése érdekében, a Selecta 2020-ban 60 millió EUR működési veszteséget könyvelt el. 2021 első felében a forgalom 0,4 %-kal javult 2020-hoz képest. A forgalom azonban a 2019. évi forgalom körülbelül felét (–48,3 %) tette ki
                  15
               .

               18.E gazdasági nehézségekkel szembesülve a vállalat a tevékenységek átszervezésére és 473 munkavállaló elbocsátására irányuló tervet dolgozott ki.

               Az elbocsátások várható hatása a helyi, a regionális és az országos gazdaságra és foglalkoztatásra

               19.A Selectánál történt elbocsátások leginkább az Île-de-France régiót (32 %) és Lille városát (13 %) érintették.

               20.A francia hatóságok magyarázata szerint az Île de France régió munkaerőpiacának romlása Franciaország többi részéhez hasonlóan az egészségügyi válság, és különösen az első kijárási korlátozás (március 17. és május 10. között) következménye, amelynek során a gazdasági tevékenység szinte teljesen leállt. Île-de-France régióban a munkanélküliek száma 8,6 %-kal nőtt (2020 negyedik negyedévében az előző évhez képest), a regisztrált álláskeresők száma több mint egymillió
                  16

                  17
               , a munkanélküliségi ráta pedig 8,3 % volt.  2021 októberében a munkanélküliségi ráta 7,6 % volt, az álláskeresők száma pedig némileg alacsonyabb volt 2020 negyedik negyedévéhez képest, de még mindig meghaladta az egymillió
                  18
                főt
                  19
               .

               21.2021 harmadik negyedévében az álláskeresők száma Île-de-France-ban 1,8 %-kal csökkent a férfiak, és 2,3 %-kal a nők esetében. Korcsoportonkénti bontásban az álláskeresők száma a 25 év alattiak körében 5,7 %-kal, a 25–49 éves korcsoportban pedig 3,2 %-kal csökkent, míg az 50 év feletti álláskeresők száma 2,1 %-kal nőtt
                  20
               .

               22.Lille a 321 francia foglalkoztatási körzet közül az 195. helyen áll
                  21
               . 2021 első negyedévében Felső-Franciaország régióban – ahol Lille található – a regisztrált munkanélküliek aránya 9,4 % volt
                  22
               . 2021 októberében a regisztrált munkanélküliek 52 %-a férfi és 48 %-a nő volt. Korcsoportonként a legfeljebb 30 éves munkanélküliek 32 %-ot tették ki; az 54 év felettiek 12 %-ot, a 30–54 évesek pedig 56 %-ot.

               23.A francia munkaügyi hatóság kifejtette, hogy a Selecta szerkezetátalakítása befolyásolta a foglalkoztatási mérleget az érintett területeken. Következésképpen a hatóság értesítette a vállalatot az érintett területek foglalkoztatási helyzetének fellendítésére vonatkozó kötelezettségeiről. A vállalatnak új gazdasági tevékenységeket támogató és az elveszett munkahelyeket kompenzáló, munkateremtő intézkedéseket kell biztosítania, mint például közvetlen foglalkoztatási támogatást, a jövőbeli tanulmányok finanszírozását, a régió fellendítését szolgáló kölcsönös kockázatkezelési alapokhoz való pénzügyi hozzájárulást stb
                  23
               .

               A változásra való felkészülésre és a szerkezetátalakításra vonatkozó uniós minőségi keret alkalmazása

               24.Franciaország ismertette, hogy milyen módon vették figyelembe a változásra való felkészülésre és a szerkezetátalakításra vonatkozó uniós minőségi keretben megfogalmazott ajánlásokat. A francia munka törvénykönyve szerint négy hónapig az in bonis, vagyis felszámolás alatt nem álló, 1 000 vagy annál több alkalmazottat foglalkoztató vállalatok kötelezettsége a szervezeti szerkezetátalakítás következtében elbocsátott alkalmazottakat érintő, kísérő aktív munkaerőpiaci intézkedések teljes költségét viselni. A vállalat önkéntes alapon meghosszabbíthatja a kötelező négy hónapos időszakot. A hatóságok az előírások szerint csak az elbocsátó vállalat által biztosított intézkedések lezárultát követően avatkoznak be.

               25.A francia hatóságok jelezték, hogy a személyzeti és a szakszervezeti képviselők szorosan részt vesznek a változásokhoz való alkalmazkodást célzó szervezeti tervek kidolgozásában. Azt is kiemelték, hogy a Selecta nagyon aktív képzési statégiát vezetett be, amely messze túlmutat jogi kötelezettségein. A munkavállalók foglalkoztathatóságának és mobilitásának javítása érdekében az egy munkavállalóra jutó képzési költségvetés 2021-ben 30 %-kal magasabb volt, mint 2019-ben.

               26.Az elbocsátott munkavállalók támogatását célzó lezárult tevékenységeket illetően Franciaország jelezte, hogy a Selecta jogi kötelezettségének részét képező kísérő aktív munkaerőpiaci intézkedések végrehajtása közvetlenül az elbocsátások után megkezdődött.

               A nemzeti vagy uniós forrásokból finanszírozott intézkedéseket kiegészítő jelleg

               27.Franciaország megerősítette, hogy az alábbiakban ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               A célcsoportot alkotó kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               28.Franciaország jelezte, hogy a személyre szabott szolgáltatások koordinált csomagját a személyzeti és a szakszervezeti képviselőkkel egyeztetve dolgozták ki. A Selecta és a CGT, az FO, a CFDT és a CFE-CGC
                  24
                közötti találkozók során a tárgyaló felek kidolgozták az érintett munkavállalók megsegítésére szolgáló intézkedéscsomagot. A belső tárgyalási fordulók 2020. október 14-én kezdődtek és 2021. február 12-én zárultak le.

               A célcsoportot alkotó kedvezményezettek és a javasolt intézkedések

               A célcsoportot alkotó kedvezményezettek

               29.Várhatóan mind a 473 elbocsátott munkavállaló részt vesz az intézkedésekben. E munkavállalók adatai társadalmi nem, korosztály és iskolai végzettség szerinti bontásban:

                        Kategória

                        A várható kedvezményezettek
                           száma

                        Nem:

                        Férfiak:

                        367

                        (77,6 %)

                        Nők:

                        106

                        (22,4 %)

                        Nem bináris

                        0

                        (0,0 %)

                        Korcsoport:

                        30 év alattiak:

                        36

                        (7,6 %)

                        30–54 év közöttiek:

                        348

                        (73,6 %)

                        54 év felettiek:

                        89

                        (18,8 %)

                        Iskolai végzettség

                        Legfeljebb alsó középfokú végzettség
                           25

                        141

                        (29,8 %)

                        Felső középfokú
                           26
                         vagy posztszekunder végzettség
                           27

                        189

                        (40,0 %)

                        Felsőfokú végzettség
                           28

                        143

                        (30,2 %)

               Javasolt intézkedések

               30.Azok az intézkedések, amelyekhez a francia hatóságok az EGAA-társfinanszírozást kérik, az átképzési szabadság („congé de reclassement”)
                  29
                időtartamának a vállalat jogi kötelezettségén túli meghosszabbítására vonatkoznak. Ezt az intézkedést az elbocsátott munkavállalók és azon munkavállalók vehetik igénybe, akik önkéntes távozásuk idején nem rendelkeztek konkrét tervvel a munkába való visszaállást illetően, és átképzésben, tanácsadásban vagy új vállalkozás indításával, illetve átvételével kapcsolatos segítségben stb. szeretnének részesülni.

               31.Az elbocsátott munkavállalóknak nyújtandó személyre szabott szolgáltatások az alábbi intézkedéseket foglalják magukban:

               –Tanácsadás és pályaorientáció: a munkavállalók segítséget és tanácsadást vehetnek igénybe az újbóli elhelyezkedés, illetve az önálló vállalkozóvá válás érdekében. A résztvevők pályamódosítási tanácsadásban és iránymutatásban, álláskeresési támogatásban, coachingban, a rendelkezésre álló képzésekkel kapcsolatos tájékoztatásban és vállalkozásösztönzésben részesülnek. Ezen intézkedés keretében a munkavállalóknak a szakemberek által végzett aktív álláskeresés révén újbóli elhelyezkedési lehetőségeket kínálnak fel.

               –Pszichológiai támogatás: a reorganizációval kapcsolatos pszichoszociális kockázatok megelőzésével foglalkozó szakemberek személyes és online pszichológiai támogatást nyújtanak.

               –Képzés: a munkalalóknak – miután a tanácsadást nyújtó szakemberek előzetesen felmérték az igényeiket – testre szabott képzéseket kínálnak. Néhány példa a szakképzési lehetőségekre: ökokertész, hentes (CPA)
                  30
               , szakács (CPA), konyhai kisegítő, ipari karbantartó technikus, fűtés- és vízvezeték-szerelő, intelligens- (összekapcsolt-) épület-technikus, közúti árufuvarozást végző gépjárművezető, építőipari gépkezelő (SDC)
                  31
                és darukezelő (SDC), portás/épületgondnok (CPA) stb. Vállalkozásalapítással kapcsolatos képzést is terveznek azon munkavállalók számára, akik önfoglalkoztatóvá kívánnak válni.

               –Hozzájárulás vállalkozások létrehozásához: az önálló vállalkozóvá váló munkavállalók legfeljebb 6 000 EUR-t kapnak az indulási költségek, az eszközberuházások stb. fedezésére. A hozzájárulás két 3 000 EUR-ós részletben kerül kifizetésre. Az első kifizetésre a vállalkozás nyilvántartásba vételéről szóló igazolás
                  32
                vagy az önálló vállalkozó nyilvántartásba vételéről szóló nyilatkozat bemutatása után kerül sor. A második kifizetés annak bizonyítását követően történik, hogy a vállalkozó legalább 12 hónapja üzleti tevékenységet folytat.

               –Álláskeresési támogatás: ez a havi támogatás a munkavállaló utolsó bruttó fizetésének 65 %-át teszi ki. Az összeg kiszámításánál a munkavállalók teljes munkaidős aktív munkaerőpiaci intézkedésekben való részvételét veszik alapul; ha a részvétel alacsonyabb, az EGAA csak a tényleges részvétellel arányos juttatást társfinanszírozza.

               –Gyors újrafoglalkoztatás esetén járó támogatás: azok a munkavállalók, akik gyorsan újra elhelyezkednek, azon álláskeresési járadék 20–30 %-ának megfelelő támogatásban
                  33
                részesülnek, amelyet akkor kaptak volna, ha nem találtak volna munkát.

               –Az újbóli elhelyezkedés esélyének javítására irányuló ösztönző: e (legfeljebb 6 hónapig folyósítható) havi juttatás célja, hogy kompenzálja az esetleges jövedelemkiesést, ha az elbocsátott munkavállaló egy alacsonyabb fizetéssel járó új (állandó vagy legalább hat hónapos határozott idejű) állást fogad el. A támogatás összege az előző fizetéshez viszonyított különbség 80 %-a, az első három hónapban legfeljebb havi 200 EUR, a következő három hónapban pedig a különbség 50 %-a, de legfeljebb havi 100 EUR.

               –Hozzájárulás a költözési és letelepedési költségekhez: azok a munkavállalók, akik az otthonuktól legalább 60 km-es távolságra lévő vagy több mint 90 perces ingázási idővel elérhető munkahelyet fogadnak el, és (távolság vagy ingázási idő tekintetében) közelebb költöznek az új munkahelyükhöz, legfeljebb 2 000 EUR összegű költözési hozzájárulásban részesülhetnek. A letelepedési költségekhez való hozzájárulás (amelynek összege 500 EUR minden egyes, a háztartásban élő felnőtt és 200 EUR minden egyes, a háztartásban élő gyermek esetében) is tervbe van véve.

               32.A személyre szabott szolgáltatások javasolt, itt ismertetett összehangolt csomagja az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedésnek minősül. A javasolt szolgáltatások nem helyettesítik a passzív szociális védelmi intézkedéseket.

               33.Franciaország tájékoztatása szerint a Selecta rendszeresen kínál képzéseket alkalmazottai számára, amelyek során figyelmet fordítanak a digitális készségekre és az erőforrás-hatékony gazdaságban szükséges készségekre. Az EGAA-csomag képzési része irodai szoftverekre és más szoftverekre vonatkozó képzést, valamint TOSA-tanúsítványt
                  34
                foglal magában, és így az EGAA-rendelet 7. cikkének (1) bekezdésével összhangban megfelel a digitális ipari korban és az erőforrás-hatékony gazdaságban szükséges készségek terjesztésére vonatkozó követelménynek. Amennyiben azonban egy adott kedvezményezettnél különleges képzési igény merülne fel, az adott képzést is fel lehet ajánlani.

               34.Franciaország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               35.A költségek teljes becsült összege 4 793 290 EUR, amely a személyre szabott szolgáltatásokra fordított 4 766 930 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 26 360 EUR összegű kiadást foglalja magában.

               36.Az EGAA-ból igényelt teljes pénzügyi hozzájárulás összege 4 074 296 EUR (az összköltség 85 %-a).

               37.A nemzeti előfinanszírozást és társfinanszírozást a Selecta biztosítja.

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           35

                        Becsült összköltség

                        (EUR)
                           36

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Tanácsadás és pályaorientáció
                           (accompagnement congé de reclassement - salariés porteurs d'un projet personnel et salariés licenciés)

                        443

                        2 174

                        963 200

                        Pszichológiai támogatás
                           (cellule de soutien psychologique)

                        473

                        17

                        7 800

                        Képzés
                           (formations)

                        393

                        3 622

                        1 423 320

                        Hozzájárulás vállalkozások létrehozásához
                           (accompagnement création d'entreprise)

                        120

                        6 000

                        720 000

                        Részösszeg (a):

                        A személyre szabott szolgáltatáscsomag százalékaránya

                        –

                        3 114 320

                        (65,33 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        Álláskeresési támogatás
                           (allocation de congé de reclassement)

                        200

                        8 027

                        1 605 300

                        Gyors újrafoglalkoztatás esetén járó támogatás
                           (indemnité recrutement rapide)

                        10

                        2 275

                        22 750

                        Az újbóli elhelyezkedés esélyének javítására irányuló ösztönző
                           (allocation différentielle)

                        10

                        900

                        9 000

                        Hozzájárulás a költözési és letelepedési költségekhez
                           (aides à la mobilité: déménagement, frais d'installation)

                        2

                        7 780

                        15 560

                        Részösszeg (b):

                        A személyre szabott szolgáltatáscsomag százalékaránya:

                        –

                        1 652 610

                        (34,67 %)

                        Az EGAA-rendelet 7. cikkének (5) bekezdése szerinti tevékenységek

                        1. Előkészítő tevékenységek

                        –

                        9 560

                        2. Irányítás

                        –

                        16 800

                        3. Tájékoztatás és nyilvánosság

                        –

                        0
                           37

                        4. Ellenőrzés és jelentéstétel

                        –

                        0

                        Részösszeg (c):

                        Százalékarány az összköltséghez képest:

                        –

                        26 360

                        (0,55 %)

                        Összköltség (a + b + c):

                        –

                        4 793 290

                        EGAA-hozzájárulás (az összköltség 85 %-a)

                        –

                        4 074 296

               38.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként azonosított intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Franciaország megerősítette, hogy ezen intézkedések a célcsoportot alkotó kedvezményezetteknek az álláskeresési vagy képzési tevékenységekben való aktív részvételétől függenek.

               39.Franciaország megerősítette, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházások költsége kedvezményezettenként nem haladja meg a 22 000 EUR-t.

               A kiadások támogathatóságának időszaka

               40.Franciaország 2021. április 1-jén kezdte meg a személyre szabott szolgáltatások nyújtását a célcsoportot alkotó kedvezményezettek részére. Az intézkedésekkel kapcsolatos kiadásokhoz ezért 2021. április 1-jétől a finanszírozási határozat hatálybalépését követő 24 hónapig nyújtható az EGAA-ból pénzügyi hozzájárulás.

               41.Franciaország számára 2020. október 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2020. október 1-jétől kezdve a finanszírozási határozat hatálybalépésétől számított 31 hónapig támogathatók az EGAA-ból nyújtott pénzügyi hozzájárulásból.

               Irányítási és kontrollrendszerek

               42.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Franciaország értesítette a Bizottságot arról, hogy a pénzügyi hozzájárulást a Munka-és Foglalkoztatásügyi, Szakképzési és Társadalmi Párbeszéddel Foglalkozó Minisztériumhoz tartozó Délégation générale à l’emploi et à la formation professionnelle (DGEFP), azon belül pedig a Fonds national de l'emploi (DGEFP - MFNE) egység fogja irányítani. A kifizetéseket a DGEFP-n belül az Affaires financières (DGEFP - MAFI) egység végzi. A Commission interministérielle de coordination des contrôles (CICC) az EGAA francia ellenőrző hatósága. Az intézkedések végrehajtásáért a Selecta lesz felelős. E tekintetben a francia hatóságok partnerségi megállapodást kötnek a Selectával.

               Az érintett tagállam által vállalt kötelezettségek

               43.Franciaország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –a Selecta, amely a leépítések után folytatta tevékenységét, eleget tett a jogi kötelezettségeinek és a munkavállalóival szemben is ennek megfelelően járt el,

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               44.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  38
                8. cikkében meghatározottaknak megfelelően 186 millió EUR.

               45.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a célcsoportot alkotó kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 85 %-át kitevő 4 074 296 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás
                  39
                9. pontja értelmében.

               Kapcsolódó jogi aktusok

               47.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 4 074 296 EUR összegnek az érintett költségvetési sorba történő átcsoportosításra.

               48.A Bizottság az EGAA igénybevételéről szóló határozatra irányuló javaslatának elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet
                  40
                110. cikke értelmében finanszírozási határozatnak minősül. A finanszírozási határozat azon a napon lép hatályba, amikor a Bizottság értesítést kap a költségvetési átcsoportosítás Európai Parlament és a Tanács általi jóváhagyásáról.

               2022/0023 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               az elbocsátott munkavállalók támogatását szolgáló Európai Globalizációs Alkalmazkodási Alapnak Franciaország EGF/2021/007 FR/Selecta referenciaszámú kérelme nyomán történő igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  41
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  42
                és különösen annak 9. pontjára,

               tekintettel az Európai Bizottság javaslatára,

               mivel:

               (1)Az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja, hogy kifejezze a szolidaritást, és előmozdítsa a tisztességes és fenntartható foglalkoztatást az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalók és azon önálló vállalkozók számára, akiknek tevékenysége megszűnik, és segíti őket abban, hogy a lehető leghamarabb visszatérjenek a tisztességes foglalkoztatásba és tartósan elhelyezkedjenek.

               (2)Az EGAA éves maximális összege az (EU, Euratom) 2020/2093 tanácsi rendelet
                  43
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)2021. október 12-én Franciaország a Selecta vállalatnál történt franciaországi elbocsátásokra tekintettel kérelmet nyújtott be az EGAA igénybevétele iránt. E kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított feltételeknek.

               (4)Az EGAA-t ezért igénybe kell venni a Franciaország által benyújtott kérelem alapján nyújtandó, 4 074 296 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2022-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 4 074 296 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  44*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        A Bizottság (EU) 2019/1755 felhatalmazáson alapuló rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról. HL L 270., 2019.10.24., 1. o.

                     (3)

                        HL L 393., 2006.12.30., 1. o.

                     (4)

                        Az (EU) 2021/691 rendelet 7. cikkének (5) bekezdése alapján.

                     (5)

                        Az elbocsátások csak Limousin (FR12) NUTS 2 szintű régiót nem érintik.

                     (6)

                        A European Vending & Coffee Service Association (EVA) egy nonprofit szervezet, amely az európai kávészolgáltatási és -kávéárusítóautomata-üzletág érdekeit képviseli az európai intézményekkel és más érintett hatóságokkal vagy szervekkel szemben.

                     (7)

                  A Planet Vending beszámolója az EVA 8. jelentéséről
                  .

                     (8)

                        Az EVA jelentése az európai hivatali kávészolgáltatási és kávéárusítóautomata-üzletág gazdasági helyzetéről (2021. július). A jelentés az árusító automaták üzemeltetőinek és a beszállítóknak a közelmúltbeli gazdasági helyzettel, valamint az idei év hátralevő részére és 2022-re vonatkozó üzleti kilátásokkal kapcsolatos kérdésekből összeállított felmérésre adott válaszaira támaszkodik.

                     (9)

                        Communiqué de presse (Sajtóközlemény, 2020. november)
                  https://navsa.net/

                     (10)

                        NAVSA. Jelentés az ágazat helyzetéről. 2020. szeptember.

                     (11)

                  A Comunicaffe beszámolója az EVA 8. jelentéséről
                  .

                     (12)

                        NAVSA. Jelentés az ágazat helyzetéről. 2020. szeptember.

                     (13)

                  NAVSA Communiqué de presse (NAVSA sajtóközlemény, 2020. november)
                  .

                     (14)

                        Ugyanott.

                     (15)

                  https://www.droits-salaries.com/552014201-selecta/55201420101907-/T09321007764-accord-relatif-a-la-mise-en-place-d-un-dispositif-specifique-d-activite-partielle-longue-duree-apld--autres-temps-de-travail.shtml

                     (16)

                        1 058 690 regisztrált álláskereső.

                     (17)

                  https://idf.drieets.gouv.fr/sites/idf.drieets.gouv.fr/IMG/pdf/synthese_trimestrielle_2020t4.pdf

                     (18)

                        1 035 750 regisztrált álláskereső.

                     (19)

                  https://idf.drieets.gouv.fr/sites/idf.drieets.gouv.fr/IMG/pdf/defm_ile-de-france_2021t3.pdf

                     (20)

                        Ugyanott.

                     (21)

                  https://ville-data.com/chomage/Lille-59-59350

                     (22)

                  https://hauts-de-france.dreets.gouv.fr/sites/hauts-de-france.dreets.gouv.fr/IMG/pdf/suivi_du_taux_de_chomage_2021_t1.pdf

                     (23)

                  https://travail-emploi.gouv.fr/emploi-et-insertion/accompagnement-des-mutations-economiques/obligation-revitalisation-territoire

                     (24)

                        Confédération Générale du Travail (Munkavállalók Általános Szövetsége, CGT),
                  https://www.cgt.fr/
                     Force ouvrière (FO),
                  https://www.force-ouvriere.fr
                  .
                        CFDT (Francia Munkavállalók Demokratikus Szövetsége),
                  https://cfdt.fr/
                     Confédération Française de l'Encadrement CGC (Francia Vezetői Szövetség – Vállalatvezetők Országos Szövetsége, CFE-CGC),
                  https://www.cfecgc.org/

                     (25)

                        ISCED 0-2.

                     (26)

                        ISCED 3.

                     (27)

                        ISCED 4.

                     (28)

                        ISCED 5-8.

                     (29)

                        Az átképzési szabadságot („congé de reclassement”) illetően a francia munka törvénykönyvének L1233-71. cikke előírja, hogy egy olyan vállalat, amely több mint ezer személyt alkalmaz, köteles az említett jogszabályban meghatározott intézkedéseket legalább négy hónapos időtartamra felajánlani. Az említett jogszabály értelmében tehát az ötödik hónaptól az intézkedések alkalmazása opcionális, és az (EU) 2021/691 rendelet 9. cikkének (1) bekezdésével összhangban az EGAA-ból nyújtott hozzájárulás tárgyát képezheti. A Selecta egy 12 hónapos időtartamra kívánta felajánlani ezt az intézkedést. A kérelem az átképzési szabadság első négy hónapjára – ami a törvény által előírt minimális időtartam – nem irányoz elő hozzájárulást.

                     (30)

                        A CPA a „certificate for professional aptitude” (szakmai alkalmassági igazolás) rövidítése.

                     (31)

                        Az SDC a „safe driving certificate” (biztonságos vezetői engedély) rövidítése.

                     (32)

                        Bejegyzés a Registre du Commerce et des sociétés (RCS)-be.

                     (33)

                        Az átképzési szabadság első három hónapjában történő újrafoglalkoztatás esetén 30 %. A 4. és a 6. hónap között 20 %.

                     (34)

                        A TOSA-tanúsítvány az informatikai készségek mérésére szolgáló nemzetközi szabvány.
                  www.tosa.org

                     (35)

                        A tizedesjegyek elkerülése érdekében az egy munkavállalóra jutó becsült költségek kerekített összegek. A kerekítés azonban nincs hatással az egyes intézkedések összköltségére, amely azonos a Franciaország által benyújtott kérelemben szereplő összeggel.

                     (36)

                        A végösszegek a kerekítés miatt nem egyeznek meg.

                     (37)

                        A francia hatóságok nem igényelnek EGAA-társfinanszírozást sem a tájékoztatási és nyilvánossággal kapcsolatos, sem pedig az ellenőrzési és jelentéstételi tevékenységekhez. Ezeket a tevékenységeket saját költségükön végzik el.

                     (38)

                        HL L 433. I, 2020.12.22., 11. o.

                     (39)

                        HL L 433. I, 2020.12.22., 29. o.

                     (40)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (41)

                        HL L 153., 2021.5.3., 48. o.

                     (42)

                        HL L 433. I, 2020.12.22., 29. o.

                     (43)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433I., 2020.12.22., 11. o.).

                     (44)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.